Mavis Hawa Koomson

Mavis Hawa Koomson (wɔwoo no 3 Kwakwar 1966) yɛ Ghana amanyɛnyi na nwomasua ho nyimdzefo. Ɔyɛ mbrahyɛbaguanyi ma Awutu Senya Epuei Ambatow mpasia na ɔyɛ Ɔsoafo a ɔhwɛ Nkɔdo Tsitsir Nhyehyɛe do. Ghana Ɔmanpanyin Nana Akuffo-Addo na ɔpaw no wɔ 10 Sanda afe 2017 dɛ Ɔsoafo a ɔhwɛ nkɔdo tsitsir do. 
 Ɔbra Ahyɛse na nwomasua 
Koomson fi Salaga a ɔwɔ Savannah Mantɔw mu wɔ Ghana na wɔwoo no da ɔtɔ do ebasa (3) bosoom Kwakwar afe 1966. Ɔnyaa nye ntsetsee kɔlege adzesua wɔ Bimbilla Ntsetsee Kɔlege. Ɔwɔ diploma abodzin krataa na bachelor’s abodzin krataa wɔ Ahyɛse Nwomasua mu wɔ Suapɔn Nwomasua Winneba.[ Ɔnyaa nye master’s abodzin krataa, postgraduate diploma abodzin krataa wɔ ɔman edwumayɛ mu (postgraduate diploma in public administration CPA) na postgraduate diploma abodzin krataa wɔ ɔman edwumayɛ mu (postgraduate diploma in public administration DPA) wɔ Ghana Asoɛe a Ɔhwɛ Edwumayɛ nA Ɔmanfo Do (Ghana Institute of Management and Public Administration - GIMPA).

 Edwuma 
Nna Koomson yɛ ɔkyerɛkyerɛfo wɔ n’edwuma mu, na ɔwɔ dzibea ahorow a ɔkyerɛkyerɛfo panyin (head teacher), ɔhwɛfo boafo (assistant superintendent) na ɔhwɛfo Panyin (Principal superintendent) ka ho. Ɔsan nso yɛ Ghana Ɔman Akyerɛkyerɛfo Mbea Fekuo (GNATLAS) Sekondi mpɔtsam hɔ eguamtsenanyi panyin, GNATLAS (Atɔeɛ Mantam) sikakorafo (treasurer) na GNATLAS (Takoradi mpɔtsam hɔ) kyerɛwfo (secretary).

 Amanyɛsɛm 
Koomson yɛ Ɔman Ho Dɔ Kuw Fofor (New Patriotic Party) no munyi. Mprɛmprɛn ɔyɛ Mbrahyɛbaguanyi ma Awutu Senya Epuei Ambatow mpasua a ɔwɔ Ghana Finimfin Mantɔw mu.[13]

 N'abrabɔ 
Ɔyɛ Kristonyi na wawar na ɔwɔ mba baasa (3).[21]

 Adɔeyɛ 
Ɔdze afe afe bɔɔlbɔ akansi bi a wɔtow dizn Kasoa MP’s Cup baa mbabun a wɔwɔ nye ambatow mpasua mu.[22]

Wɔ afe 2021 mu no, Koomson sii asɔredan maa Bethel Methodist Asɔre a ɔwɔ Kasoa.[23]

 Mboaedze 

Nkyekyεmu:Ghana Amanyɛnyi
Nkyekyεmu:Nyimpa
Nkyekyεmu:Hɔn a wɔwoo hɔn afe 1966 mu
Nkyekyεmu:Ghana
Nkyekyεmu:Ghanafo
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025